นายกรัฐมนตรี ให้กำลังใจประชาชนชาวชัยภูมิ ขอบคุณบุคลากรทางการแพทย์ที่ช่วยเหลือประชาชนในทุกวิกฤต
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะลงพื้นที่จังหวัดชัยภูมิ เพื่อติดตามสถานการณ์อุทกภัยโดยภายหลังการฟังรายงานสรุปจากผู้ว่าราชการจังหวัดชัยภูมิแล้วนั้น นายกรัฐมนตรีตรวจเยี่ยมให้กำลังใจและมอบถุงยังชีพให้แก่ประชาชนผู้ประสบอุทกภัย อำเภอเมืองชัยภูมิ ณ ตลาดสดเทศบาลเมือง จากนั้นเดินทางต่อเพื่อไปให้กำลังใจบุคลากรโรงพยาบาลชัยภูมิ โดยระหว่างเส้นทางนายกรัฐมนตรีและคณะเดินทางด้วยรถ 6 ล้อและใช่เครื่องขยายเสียงกล่าวทักทายและให้กำลังใจประชาชนตลอดสองข้างทางจากนั้นเมื่อถึงโรงพยาบาลชัยภูมิ นายกรัฐมนตรี กล่าวขอบคุณบุคลากรทางการแพทย์ทุกคนที่ปฎิบัติหน้าที่ช่วยเหลือพี่น้องประชาชนในทุกวิกฤติอย่างไม่ย่อท้อ พร้อมขอให้ทุกคนร่วมมือกันเพื่อฝ่าวิกฤติการในครั้งไปให้ได้พร้อมกันนี้นายกรัฐมนตรี ได้ตอบคำถามประชาชนที่มารอต้อนรับ ณ โรงพยาบาลชัยภูมิว่ารู้สึกดีใจไหมที่มาจังหวัดชัยภูมิ นายกรัฐมนตรีกล่าวตอบกลับว่าดีใจสิ นี่กลับมาบ้านฉัน บ้านแม่ฉันและฝากหัวใจดวงน้อยๆ เอาไว้เป็นกำลังใจให้ทุกคนด้วยเพราะผมก็ลูกอีสานคนหนึ่งเหมือนกันซึ่งในช่วงหลังจากนี้ นายกรัฐมนตรีจะเดินทางต่อไปยังอำเภอจตุรัสเพื่อดูพื้นที่ที่ได้รับผลกระทบจากอุทกภัย ที่ในขณะนี้มีน้ำท่วมขังและระดับน้ำสูงกว่า 1 เมตร